
BIRŠTONO SAVIVALDYBĖS VISUOMENĖS SVEIKATOS STIPRINIMO PROGRAMA
(programos pavadinimas)

PROGRAMOS APRAŠYMAS
	Biudžetiniai metai
	2024

	Asignavimų valdytojas 
	Birštono savivaldybės administracija
Savivaldybės gydytoja 
VšĮ Birštono pirminės sveikatos priežiūros centras

	Programos kodas
	04

	Šia programa siekiama užtikrinti kokybišką Birštono savivaldybės gyventojų asmens ir visuomenės sveikatos priežiūrą, sveikatos politikos įgyvendinimą savivaldybės lygmenyje. Programa numato formuoti efektyvią sveikatos priežiūros sistemą, tikslingai paskirstyti lėšas asmens ir visuomenės sveikatos priežiūrai, gerinti sveikatos priežiūros paslaugų praeinamumą, kokybę ir pacientų saugą.
Visuomenės sveikatos priežiūra savivaldybės teritorijoje esančiose ikimokyklinio ugdymo, bendrojo ugdymo įstaigose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas, visuomenės sveikatos stiprinimas, visuomenės sveikatos stebėsena, psichikos sveikatos stiprinimas. Kitos pagal įstatymus perduotos funkcijos.
Savivaldybėje visų amžiaus grupių gyventojams, nepriklausomai nuo jų lyties, yra prieinamos visuomenės sveikatos paslaugos. Visuomenės sveikatos stebėsenos duomenys yra analizuojami išskiriant lyčių bei amžiaus skirtumus ir akcentuojant sergamumo bei mirtingumo rodiklius.

	
	Programos tikslo pavadinimas

	Kodas 0401
	Užtikrinti asmens sveikatos priežiūros paslaugų prieinamumą ir skatinti sveiką gyvenseną

	Tikslo įgyvendinimo aprašymas. 
Vienas iš pagrindinių gyventojų sergamumo ir mirtingumo mažinimo būdų yra ligų ir sužalojimų profilaktika. Pasaulinė sveikatos organizacija įrodė, kad asmens sveikatą didžiausia dalimi – 50 proc. – lemia žmogaus gyvensenos ypatumai, todėl labai svarbu ugdyti visuomenės sampratą apie sveikatą, formuojant sveikos gyvensenos pagrindus. 

Siekiant šio tikslo yra įgyvendinami šie uždaviniai:

040101 Uždavinys. Organizuoti pirminės sveikatos priežiūros paslaugas. 
Šis uždavinys bus įgyvendinamas gerinant pirminės ambulatorinės asmens sveikatos priežiūros paslaugų kokybę, didinant paslaugų prieinamumą savivaldybės gyventojams bei užtikrinant pacientų sveikatos priežiūros teises. Didelis dėmesys bus skiriamas profilaktinių sveikatos programų įgyvendinimui. Bus siekiama racionaliai naudoti sveikatos priežiūrai skirtas lėšas, užtikrinti personalo kvalifikacijos kėlimą. Lėšų poreikio augimą sąlygoja dėl gyventojų senėjimo proceso atsirandantis didesnis sveikatos paslaugų poreikis, didėjančios vaistų ir gydymo priemonių kainos. 

Šiam uždaviniui įgyvendinti bus taikomos šios priemonės:
04010102 - PSPC funkcionavimui būtinos išlaidos.
Priemonės vertinimo kriterijus – 1800 (skaičius kintantis) galinčių paslaugą gauti gyventojų, kurie prisirašę prie VšĮ Birštono PSPC. 

1) Vykdyti ilgalaikes tęstines sveikatinimo programas: „Gimdos kaklelio vėžio ankstyvosios diagnostikos programa“, „Krūties vėžio ankstyvosios diagnostikos programa“, „Priešinės liaukos vėžio ankstyvosios diagnostikos programa“, „Širdies ir kraujagyslių ligų prevencijos programa“, „Storosios žarnos vėžio ankstyvosios diagnostikos programa“.
2) Pirminės  sveikatos  priežiūros  paslaugų  užtikrinimas ir plėtra. 
Teikiamos šeimos medicinos paslaugos, odontologo paslaugos, dantų protezavimo paslaugos, slaugos ir palaikomojo gydymo paslaugos, slaugos paslaugos namuose. Slaugos ir palaikomojo gydymo stacionarinės paslaugos teikiamos pacientams, kurių būklė stabili, tačiau jiems reikalinga nuolatinė sveikatos specialistų priežiūra.
3) Birštono sveikatos centro veiklos koordinavimas.
2023 m. spalio 27 d. buvo įkurtas Birštono sveikatos centras, veikiantis funkcinio bendradarbiavimo būdu, sudarant bendradarbiavimo sutartį tarp 9 įstaigų, už Sveikatos centro veiklos koordinavimą atsakingu paskirtas VšĮ Birštono pirminės sveikatos priežiūros centras. Pacientams teikiamos prieinamos ir kokybiškos sveikatos priežiūros paslaugos bei užtikrintas jų tęstinumas. Sveikatos centre sudaroma galimybė pacientams gauti valstybės laiduojamas (nemokamas) sveikatos centro asmens sveikatos priežiūros paslaugas, jei pacientas atitinka teisės aktuose nustatytas tokių paslaugų gavimo sąlygas. 

Už priemonės įgyvendinimą atsakingas VšĮ Birštono pirminės sveikatos priežiūros centras. 
Priemonės įgyvendinimui planuojamos lėšos iš Savivaldybės biudžeto - 80 000 Eur. 

	04010105 -  Projekto „Gerinti sveikatos priežiūros paslaugų kokybę ir prieinamumą Birštono savivaldybėje“ įgyvendinimas. 
Projekto tikslas - Sveikatos centro sveikatos priežiūros paslaugoms teikti reikiamos infrastruktūros modernizavimas.
Projekto veiklos:
1) pirminės ambulatorinės asmens sveikatos priežiūros paslaugų, teikiamų Sveikatos centro apimtyje, infrastruktūrai modernizuoti – remonto / rekonstrukcijos / statybos darbams atlikti ir (ar) įrangai, baldams bei transporto priemonėms (elektromobilis su arba be įkrovimo stotelės), skirtoms pacientams lankyti ir paslaugoms teikti namuose, įsigyti. Prioritetas teikiamas investicijoms šeimos gydytojo komandos teikiamų paslaugų plėtrai, kokybei ir veiksmingumui gerinti reikalingos infrastruktūros modernizavimui ir (ar) sukūrimui.
2) antrinio lygio ambulatorinės specializuotos asmens sveikatos priežiūros, ambulatorinės chirurgijos, dienos chirurgijos, dienos stacionaro bei skubiosios pagalbos paslaugų, nurodytų Sveikatos centro aprašo 1 priede (išskyrus psichiatrijos dienos stacionaro ir geriatrijos paslaugas), infrastruktūrai modernizuoti – remonto / rekonstrukcijos / statybos darbams atlikti ir (ar) įrangai, baldams įsigyti, ir (ar) vidinių informacinių sistemų adaptavimui skubiosios medicinos pagalbos paslaugų teikimo srityje, siekiant užtikrinti centralizuotą skubiosios medicinos pagalbos paslaugų stebėseną, analizę, kokybės vertinimą ir prieinamumą.

Projektas finansuojamas iš Valstybės biudžeto lėšų, projekto vertė - 53 000 Eur.
Planuojamas įgyvendinimo laikotarpis – 2024 – 2025 m. 


	04010106 - Projekto „Užtikrinti ilgalaikės priežiūros paslaugų plėtrą Birštono savivaldybėje, įkuriant paliatyviosios pagalbos skyrių PSPC“ įgyvendinimas.
Projekto tikslas – ilgalaikės priežiūros paslaugų teikimas Birštono savivaldybėje (paliatyviosios pagalbos skyriaus įsteigimas Birštono PSPC).
Projekto veiklos – stacionarines asmens sveikatos priežiūros paslaugas teikiančios įstaigos infrastruktūros pritaikymas stacionarinėms slaugos paslaugoms demencija sergantiems asmenims ir stacionarinėmis paliatyviosios pagalbos paslaugoms teikti.
Projektas finansuojamas 85 proc. ES fondų lėšos ir 15 proc. SB lėšos.
Projekto įgyvendinimo laikotarpis – 2024 – 2026 m.
Projekto vertė – 324.000,0 Eur. 

	040103 Uždavinys. Užtikrinti visuomenės sveikatos stiprinimo (priežiūros) paslaugų teikimą.

Lietuvos Respublikos sveikatos sistemos įstatymas įpareigoja savivaldybes rengti ir įgyvendinti Savivaldybės visuomenės sveikatos rėmimo specialiąją programą. Vykdant šį uždavinį bus įgyvendinama Birštono savivaldybės visuomenės sveikatos rėmimo specialioji programa. Programa siekiama finansuoti įstaigų, organizacijų, mokslo ir mokymo institucijų, visuomeninių organizacijų, neformalių grupių projektus, skirtus gyventojų sveikatai gerinti. Programos prioritetai nustatyti atsižvelgiant į Birštono savivaldybės gyventojų sveikatos būklę ir sveikatos priežiūros bei kitų specialistų patirtį, laikantis iki tol vykdytų Birštono savivaldybės visuomenės sveikatos rėmimo specialiosios programos priemonių tęstinumo bei atsižvelgiant į Visuomenės sveikatos stebėsenos programos rodiklius. Birštono savivaldybė įgyvendina valstybines visuomenės sveikatos priežiūros funkcijas pagal šalyje nustatytus ir patvirtintus visuomenės sveikatos priežiūros prioritetus, tikslus ir uždavinius. Valstybinių visuomenės sveikatos priežiūros funkcijų užtikrinimui savivaldybė sudaro sutartį su Kauno rajono savivaldybės visuomenės sveikatos biuru (toliau – Biuras), taip priartindama visuomenės sveikatos priežiūros paslaugas prie savivaldybės gyventojų. Biuras organizuoja ir koordinuoja visuomenės sveikatos priežiūros specialistų, dirbančių bendrojo ugdymo mokyklose, veiklą, aprūpina juos būtinomis vaizdinėmis, metodinėmis, informacinėmis priemonėmis. Biuras vykdo valstybines (valstybės perduotas savivaldybėms) visuomenės sveikatos priežiūros funkcijas: visuomenės sveikatos priežiūrą savivaldybės teritorijoje esančiose ikimokyklinio ugdymo, bendrojo ugdymo mokyklose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas, visuomenės sveikatos stiprinimą ir stebėseną; organizuoja visuomenės sveikatos stiprinimo priemones bendruomenėse, vykdo vaikų ir jaunimo visuomenės sveikatos priežiūrą, konsultuoja gyventojus sveikatos išsaugojimo klausimais; užtikrina savižudybių prevencijos prioritetų nustatymą ilgojo ir trumpojo laikotarpių savižudybių prevencijos priemonių ir joms įgyvendinti reikiamo finansavimo planavimą (LRV prioritetas). Biuro vykdoma visuomenės sveikatos priežiūra finansuojama valstybės biudžeto lėšomis.

	Šiam uždaviniui įgyvendinti bus taikomos šios priemonės:
04010307 – Visuomenės sveikatos stiprinimas, stebėsena ir mokinių sveikatos priežiūra. 
Priemonės tikslas - užtikrinti Visuomenės sveikatos paslaugas Birštono savivaldybės gyventojams. Paslaugos teikiamos sudarant sutartį su kitos savivaldybės biudžetine įstaiga – Visuomenės sveikatos biuru. Visuomenės sveikatos biuras teikia visuomenės sveikatos stebėsenos, visuomenės sveikatos stiprinimo paslaugas gyventojams, bei atlieka visuomenės sveikatos priežiūros funkcijas Birštono savivaldybės švietimo įstaigose. Finansavimas užtikrinamas Valstybės biudžeto lėšomis. 

Priemonės vertinimo kriterijus – gyventojų, gaunančių paslaugą skaičius (visi Birštono savivaldybės gyventojai – 4200).

Priemonės įgyvendinimui planuojama panaudoti 44 000 eurų. 
Už priemonės įgyvendinimą atsakinga Birštono savivaldybės administracija ir su Birštono savivaldybės administracija sutartį sudaręs kitos savivaldybės Visuomenės sveikatos biuras.

	04010302 – Visuomenės sveikatos rėmimo specialiosios programos įgyvendinimas.
Priemonės tikslas - vykdyti Birštono savivaldybės visuomenės sveikatos rėmimo specialiąją programą. Programa įgyvendinama Birštono savivaldybės biudžeto lėšomis. Prioritetines finansavimo sritis kasmet nustato Birštono savivaldybės bendruomenės sveikatos taryba. Programos paskirtis – įgyvendinant įvairias sveikatinimo priemones bei kuriant saugią aplinką, gerinti Savivaldybės gyventojų sveikatą. Paraiškas finansinei paramai gauti gali teikti viešosios įstaigos, biudžetinės įstaigos bei kiti juridiniai asmenys ar visuomeninės organizacijos. Pagrindinis programos tikslas – remti visuomenės sveikatos priežiūrą, mažinančią gyventojų sergamumą, neįgalumą, mirštamumą, finansuojant Savivaldybėje įgyvendinamas visuomenės sveikatos priemones. Sprendimą dėl finansavimo skyrimo priima Savivaldybės taryba.

Priemonės vertinimo kriterijus – pateiktų ir patvirtintų projektų skaičius, planuojama iki 10.


	04010302 – Neveiksnių asmenų būklės peržiūrėjimo vykdymas.
Priemonės tikslas – neveiksnių asmenų būklės peržiūrėjimo funkcijos vykdymo užtikrinimas, sudarant komisiją, kuri atliks neveiksnumo vertinimą. 
Neveiksnių asmenų būklės peržiūrėjimui savivaldybės administracija sudaro komisiją. Komisijos pagrindinis uždavinys – peržiūrėti neveiksnaus tam tikroje srityje asmens būklę ir priimti sprendimą dėl tikslingumo kreiptis į teismą dėl teismo sprendimo, kuriuo asmuo pripažintas neveiksniu tam tikroje srityje, peržiūrėjimo. Neveiksnių asmenų būklės peržiūrėjimo funkcija vykdoma valstybės lėšomis.

Priemonės vertinimo kriterijus –  neveiksnių asmenų būklės peržiūrėjimo komisijos susirinkimų skaičius (planuojami 4 posėdžiai).
Priemonės įgyvendinimui planuojama panaudoti 300 eurų.
Už priemonės įgyvendinimą atsakinga Birštono savivaldybės administracija.

	04010308 – Projekto „Gerinti kokybiškų visuomenės sveikatos paslaugų prieinamumą Birštono savivaldybėje“ įgyvendinimas.
Projekto tikslas – įgyvendinti prevencines priemones savivaldybėje, stiprinančias visuomenės sveikatą bei psichologinę gerovę ir atsparumą, bei priklausomybės ligų prevencijos (psichoaktyvių medžiagų vartojimo mažinimo) didinimas ir įvairių iniciatyvų tikslinėse grupėse skatinimas.
Projekto vertė – 47.000,0 Eur.
Projekto įgyvendinimo laikotarpis – 2024 – 2025 m.


	Numatomas programos įgyvendinimo rezultatas:
Programos įgyvendinimas padės suformuoti teigiamą visuomenės požiūrį į sveikatą, leis išaiškinti rizikos veiksnius ir apsaugoti gyventojų sveikatą nuo nepalankių aplinkos veiksnių poveikio, sumažinti gyventojų sergamumą. Taip pat pagerės sveikatos priežiūros paslaugų kokybė ir prieinamumas, o tai turės įtakos gyventojų sveikatos rodikliams. VšĮ Birštono pirminės sveikatos priežiūros centrui turint papildomą finansavimą, įstaiga daugiau lėšų galės skirti sveikatos paslaugų teikimui, kas turės teigiamą socialinį ir ekonominį efektą, leisiantį deramai tenkinti savivaldybės gyventojų ir svečių poreikius. Programa tęstinė.

	Galimi programos vykdymo ir finansavimo variantai:
Savivaldybės biudžeto lėšos, LR Valstybės biudžeto lėšos, Aplinkos apsaugos rėmimo specialioji programa, Europos Sąjungos fondo lėšos, privačios lėšos.

	Susiję įstatymai ar kiti svarbūs teisės aktai:
LR Valstybės tarnybos įstatymas; LR Vietos savivaldos įstatymas; LR Sveikatos sistemos įstatymas, LR Viešųjų įstaigų įstatymas; LR Sveikatos priežiūros įstaigų įstatymas, LR Visuomenės sveikatos priežiūros įstatymas ir kt., LR Vyriausybės nutarimai, LR Sveikatos apsaugos ministro įsakymai ir kt. 

	Veiksmai, numatyti Birštono savivaldybės strateginiame plėtros plane iki 2030 m.: 

I PRIORITETAS. PATRAUKLIOS APLINKOS GYVENIMUI, POILSIUI IR DARBUI KŪRIMAS.
1.3. Tikslas. Laimingos bendruomenės kūrimas.
1.3.3. Uždavinys. Siekti didinti gyventojų sveikos gyvensenos ir fizinio aktyvumo raštingumą bei skatinti ligų prevenciją.
1.3.3.3.Priemonė. Bendruomenės sveikatos priežiūros paslaugų prieinamumą užtikrinančių projektų ir (ar) programų įgyvendinimas.
1.5. Tikslas. Viešųjų paslaugų kokybės gerinimas.
1.5.2. Uždavinys. Sveikatos, socialinių paslaugų kokybės ir prieinamumo gerinimas gyventojams.
1.5.2.4. Priemonė. Kokybiškų sveikatos paslaugų teikimo organizavimas.



Pridedama: Birštono savivaldybės 2024-2026 metų strateginio veiklos plano tikslų, uždavinių, priemonių, priemonių išlaidų ir produkto kriterijų suvestinė.







